Nikolai Stankevitš

Nikolai Vladimirovitš Stankevitš (; 1813–1840) oli venäläinen kirjailija. Hän kokosi 1830-luvulla ympärilleen Moskovassa filosofiaa, estetiikkaa ja kirjallisuutta harrastavan seuran. Seuraan kuuluivat muun muassa Vissarion Belinski, Mihail Bakunin ja Timofei Granovski. Se vaikutti tuntuvasti silloisen Venäjän henkiseen ja kirjalliseen elämään. 

Stankevitš oli Aleksandr Herzenin rinnalla keskeinen henkilö 1830-luvun Moskovan yliopistoelämässä. Hän opiskeli filosofiaa, estetiikkaa ja kirjallisuutta. Hän ei ollut tuottelias, sillä hänen 1857 ja 1890 ilmestyneet kirjoituksensa mahtuvat yhteen pieneen niteeseen. Hän oli kuitenkin vaikutusvaltainen henkilö ja länsimaisen kulttuurisuuntauksen (zapadnitšestvo) johtohenkilöitä.

Lähteet

Aiheesta muualla

Venäläiset runoilijat
Vuonna 1813 syntyneet
Vuonna 1840 kuolleet